יהרג ואל יעבור (5#)

*סברא דמאי חזית*

יד רמ"ה עד. (ד"ה עריות ושפיכות דמים)

רמב"ם הל' יסודי התורה ה:ה, וכסף משנה שם (ד"ה וכתב הרמ"ך)

קובץ שיעורים (פסחים אות ד')

*היקש בין רציחה ועריות*

בעה"מ יח. (בדפי הרי"ף) ["ושאר עבירות... אפי' מצוה קלה יהרג ואל יעבור"], מלחמות שם (ד"ה הלכך)

חידושי רב חיים הלוי (הל' יסודי התורה ה:א) ["אלא דצ"ע דהרי התוס' הוכיחו... ובכל גווני תהרג ואל תעבור"]

שאילתות דרב אחאי (פרשת וארא שאילתא מב)

כתוב שם לראב"ד מסכת סנהדרין דף יז עמוד ב

קובץ שעורים פסחים אות ד

ד) [דף ב ע"ב] תוד"ה אי פשיטא לך דאנפשות קאתי. ומשמע מדבריהם דבאב על הבן פשיטא לן דאינו בא על נפשות, ובאחר פשיטא לן דבא על נפשות. ולפי"ז אינו מבואר כאן איך הדין היכא דמספקא לן אם בא על נפשות או לא אם מותר להורגו, ואף דלשון הגמ' ואי מספקא לך לא ניתן להצילו בנפשו, אבל לפי המבואר בתוס' כונת הגמ' דמספיקא תלינן בודאי שאינו בא על נפשות וביומא פ"ה יליף דפיקוח נפש דוחה שבת מק"ו מבא במחתרת דמה רציחה החמורה נדחית מפני פיקו"נ שבת לא כ"ש, ומוכח מזה דהריגת הגנב מיתקריא רציחה ולא אמרינן כיון דכתיב אין לו דמים אין זו רציחה כלל, דא"כ א"א ללמוד מזה דרציחה נדחית מפני פיקו"נ, אלא ודאי דהויא רציחה רק דנדחית מפני פיקו"נ, ואף דבכל דוכתי אין פיקוח נפש דוחה רציחה, היינו משום דמאי חזית דדמא דידך סומק טפי, וכפירש"י סנהדרין ע"ד, דליכא פיקוח נפש כלל, כיון דע"כ נפשו של ישראל אבודה ושמא נפש חבירך חביבה לפני המקום יותר מנפשך, אבל בבא במחתרת גלי רחמנא דנפשו של בעל הבית חביבה יותר מנפשו של הגנב, וכיון דליכא טעמא דמאי חזית איסור רציחה נדחה מפני פיקוח נפש, [מכאן קשה למ"ש בכ"מ בהלכות יסודי התורה פ"ה דאפילו היכא דליכא טעמא דמאי חזית יהרג ואל יעבור] ופריך שם בגמ' אשכחן ודאי ספק מנלן, ומשמע דדין מחתרת אינו נוהג בספק רק בודאי. וי"ל דלפי המסקנא דיליף מקרא דגם ספק פיקוח נפש דוחה אפשר דה"ה במחתרת נדחה גם מפני ספק פיקו"נ. וי"ל לאידך גיסא כיון דשריותא דמחתרת היא משום דליכא טעמא דמאי חזית, דנפשו של גנב אינה חשובה כנפשו של בעל הבית, וזה אינו אלא בבא על נפשות, אבל אם בא על ממון הרי איכא למימר מאי חזית ואין כאן הצלת נפש כלל כמו בכל דוכתי לענין רציחה, וא"כ איכא ספק פיקו"נ גם בגנב. אלא דעדיין י"ל דבעה"ב הוא ודאי פיקו"נ ובגנב הוא ספק ומוטב לתפוש את הודאי ולהניח את הספק, כמו שפיר' רש"י בחומש פ' מקץ גבי בנימין, וכן כתב בכ"מ פ"א מהל' רוצח בשם הירושלמי אלא דבסמ"ע סי' תכ"ד כתב שאין דעת הפוסקים כן. [ועי' בתוספ' דסנהדרין פי"א].

שאילתות דרב אחאי פרשת וארא שאילתא מב

...ורוצח מנלן? מההוא דאתא לקמיה דרבא אמ' לי מרי דוראי אי קטלת לפלניא מוטב ואי לאו קטילנא לך אמ' ליה מאי חזית דדמא דידך סומק טפי דילמא דמא דההוא גברא סומק טפי וגילוי עריות נמי כיון דקא פגים לה הוה ליה כי דקטלא

כתוב שם לראב"ד מסכת סנהדרין דף יז עמוד ב

וממעשה אסתר דקאמר עריות הוו ושרי, טעה בזה, דלאו הנהו עריות שנאמר עליה יהרג ואל יעבור שלא נאמר על האשה כי [אם] על האיש. והלא תראה כי לרוצח הוקש ולא לנרצח, והבועל כרוצח והנערה כנרצח, ועל הנערה לא החמיר הכתוב שתהרג, אבל מכל מקום פרהסיא לא גרע משאר עבירות, ועל כן הקשו הוא אסתר פרהסיא הואי ולא הקשו עריות הואי.